《奉和人日清晖阁宴群臣遇雪应制》
唐代·宗楚客

窈窕神仙阁，参差云汉间。九重中叶启，七日早春还。

太液天为水，蓬莱雪作山。今朝上林树，无处不堪攀。

作者简介：宗楚客(?-710年7月22日) 唐代大臣，宰相，诗人。字叔敖，蒲州(今山西永济县西)人，祖籍南阳(今河南南阳市)。工诗，《全唐诗》录存其诗六首，皆为奉和应制、粉饰升平之作。其中《奉和人日清晖阁宴群臣遇雪应制》、《奉和幸安乐公主山庄应制》等，词藻典丽，对仗精工，为旧时选家所称赏。传在《旧唐书》卷九十二、《新唐书》卷一○九，事又见新、旧《唐书·则天皇后纪》。